ועדת הכלכלה, כנסת 20, פרוטוקול מספר 460, 2017-03-06 11:00

איתן כבל: שלום רב.

איתן כבל: אני מתכבד לפתוח ישיבה נוספת של ועדת הכלכלה של הכנסת.

איתן כבל: גברתי, מנהלת הוועדה, היועצת המשפטית, היועצות, הרשמת, הדובר, אורחים נכבדים.

איתן כבל: הצעת החוק המונחת על סדר יומנו היא הצעת חוק התקשורת (בזק ושידורים) (תיקון – שידורי חדשות בינלאומיים המופקים בישראל), התשע"ז-2017.

איתן כבל: אני רוצה להזכיר שכבר בדיון הקודם יצרנו את כל התבניות ועסקנו בכל השאלות הנוגעות להצעת החוק הזאת, כולל שאלת הבעלויות הצולבות וכל אותם אלמנטים כאלה ואחרים.

איתן כבל: הוועדה היא סוברנית להחליט.

איתן כבל: אני חוזר ואומר כדי שנהיה ברורים בעניין הזה.

איתן כבל: שכיב הציג בעניין הזה כמה נקודות מרכזיות להתייחסות.

איתן כבל: אני רוצה להבהיר שעניין השידור בעברית הוא מאסט.

איתן כבל: זאת אומרת אי השידור.

איתן כבל: כלומר שלא יהיה כאן עניין שכל המהות המונחת לפתחנו היא שלא יהיו שידורים בעברית.

איתן כבל: זה כל העניין.

איתן כבל: לגבי אלמנטים אחרים, כפי שאמרנו, זה גם יבוא לידי ביטוי בחוק.

איתן כבל: זה יהיה מונח בפני מועצת הכבלים והלוויין.

איתן כבל: היא תקבע את הכללים, ואני מקווה שהיא גם תדע לעשות את הדברים נכון.

איתן כבל: אני סיימתי את הפתיח, אלא אם חבר הכנסת פרי ירצה לומר כמה נקודות.

איתן כבל: אתה יודע מה, גברתי היועצת המשפטית תאמר כמה מילים בעניין הזה.

<אתי בנדלר: אנחנו קראנו סעיפים קטנים (א) ו-(ב).

<אתי בנדלר: צריכים להמשיך את זה בסעיף קטן (ג), ואז אני אציע את הרעיון שלנו.

איתן כבל: בסדר גמור.

איתן כבל: חבר הכנסת פרי, בבקשה.

יעקב פרי: אני רק אגיד שההצעה שמונחת לפנינו היא בסך הכול חיובית.

יעקב פרי: היא מנגישה, להבנתי, חדשות ממקור מקומי לציבור חדש שלם במדינת ישראל שלא יכול היה ליהנות ממנו עד היום.

יעקב פרי: אני יכול להגיד לך שבחו"ל כשאני מזפזפ אני נתקל ב-I24, וכישראלי אני נהנה וגאה כי החדשות שמדווחות, יש להן לעומת הרבה תחנות שידור זרות ניחוח של אובייקטיביות.

יעקב פרי: אבל, כמובן, מדובר כאן לשדר את I24 בשפה זרה.

יעקב פרי: כמובן, ככל חבר כנסת ניסיתי לבדוק עד כמה זה יכול לפגוע בנושא הבעלות הצולבת בדרישות אפשריות של תחנות שידור אחרות לא להיות מופלות לרעה.

יעקב פרי: נאמר לי שבאיזשהו מקום אין סכנה כזאת כי אין תחנות אחרות כאלה.

יעקב פרי: לכן בבואנו לבדוק איזון נכון שייטיב עם הצרכן ולהנגיש חדשות בשפה זרה גם לתושבים מקומיים, אני כמובן, אתמוך בהצעה.

יעקב פרי: אם יצטרכו לעשות תיקונים שינבעו מההערות של מלומדתנו היועצת המשפטית – אני אתמוך בהם.

איתן כבל: תודה רבה.

איתן כבל: נחמן, אתה רוצה להגיד משהו?

איתן כבל: כן.

איתן כבל: אני עובר להקראה.

נחמן שי: אז קודם נסיים את ההקראה, ואז נדבר.

איתן כבל: אוקיי.

<אתי בנדלר: אני מציעה שנציגת משרד התקשורת תמשיך.

<אתי בנדלר: זה נוסח שמוצע על-ידי הממשלה אז אני מציעה שהם יקריאו ויסבירו מה הם מציעים.

<חגית ברוק: הקראנו את סעיפים קטנים (א), (ב) בדיון הקודם.

<חגית ברוק: אני אקריא שוב את הרישא של סעיף (ב) אף על פי שזה כבר הוצבע כדי שיהיה לנו רצף.

<חגית ברוק: הפסקאות הוצבעו?

איתן כבל: הוצבעו.

איתן כבל: עשינו משהו בכל זאת.

<חגית ברוק: אז אני ממשיכה ל-(ג).

<חגית ברוק: בפסקה (2) מפנים לשלושה דברי חקיקה אחרים שקבועים היום בסעיף 6כ2 לעניין מפיק חדשות עצמאי, שאותם אנחנו חושבים שנכון יהיה להחיל גם לעניין משדר חדשות בינלאומי.

<חגית ברוק: סעיף (ג)(4) בחוק התקשורת בסעיף 6כ2 מדבר על כך שמנהל החברה יהיה העורך הראשי.

<חגית ברוק: סעיף 5 הוא סעיף הבעלויות הצולבות שתכף נתייחס אליו בהרחבה, וגם משרד המשפטים יתייחס אליו; וסעיף (ג)(6) מכיל הוראות מחוק הרשות השנייה: "המבקש אינו כלול בין מי שאינם רשאים להשתתף במכרז לפי סעיף 41א(2)-(4) לחוק הרשות השנייה".

<חגית ברוק: זה כל מיני היבטים של הרשעה: "לא הורשע בעבירה", "אינו חלק ממפלגה" וכולי.

<חגית ברוק: עניין הבעלויות הצולבות נדון רבות בוועדה ומחוץ לוועדה.

<חגית ברוק: הממשלה הביעה את עמדתה בכל הרבדים האפשריים.

<חגית ברוק: אני אתן למשרד המשפטים להציג את העניין הזה.

איתן כבל: זה יפה שאת מעבירה למשרד המשפטים להציג, אבל אני חושב שכבר עסקנו בעניין הזה.

יעקב פרי: יניח את דעתי אם משרד המשפטים יאמרו לי שהם לא חוששים מהנושא של הבעלות הצולבת.

<אתי בנדלר: אם הנוסח הזה יתקבל הם לא יחששו משום שאין כאן פריצה מהותית של הבעלויות הצולבות.

<אתי בנדלר: אבל ראוי לומר בכנות שאם הנוסח הזה יתקבל I24 לא יכול לקבל רישיון לשדר.

יעקב פרי: למה?

<אתי בנדלר: אני אקרא את פסקה 5.

<אתי בנדלר: זה בסדר שאני מדברת?

<חגית ברוק: זה בסדר גמור.

איתן כבל: דברי, דברי.

איתן כבל: כבר חרשת פה - - -

<אתי בנדלר: באותו סעיף קטן (ג) בפסקה 5 שיוחל בהתאם להצעת הממשלה נאמר: "מי מן המפורטים להלן וכל המפורטים להלן שהם בעלי שליטה בו" - -

יעקב פרי: את זה את קוראת מחוק התקשורת?

<אתי בנדלר: מחוק התקשורת שמוצע להחיל את הפסקה הזאת.

שליטה במבקש: (א) בעל רישיון כללי לשידורי כבלים, לרבות מי שהוא בעל שליטה או בעל עניין בבעל רישיון כללי לשידורי כבלים; בעל רישיון לשידורי לוויין לרבות מי שהוא בעל שליטה או בעל עניין בבעל רישיון כאמור יש גם פסקת משנה (ב)(1) שהיא לא רלוונטית לעניינינו.

שליטה במבקש: מה שרלוונטי לעניינינו זה אותה פסקת משנה (א) שאומרת: "בעל רישיון כללי לשידורי כבלים, לרבות מי שהוא בעל שליטה או בעל עניין בבעל רישיון כללי לשידורי כבלים לא יכול להיות בעל שליטה או בעל עניין במבקש".

יעקב פרי: כלומר מי שמחזיק את הוט, והוא גם בעל הבית של I24, הסעיף הזה מגביל אותו מלשדר שידורים.

נחמן שי: אבל זה היה שורש העניין מלכתחילה.

נחמן שי: בגלל זה הם לא יכלו.

איתן כבל: חברים, אנחנו כבר אחרי זה.

איתן כבל: נתנו את התרופות כדי שזה לא יהיה - - -

יעקב פרי: אמרתי, אני לא אתנגד, אני רוצה רק להבין.

איתן כבל: עלא כיפאק, תודה.

נחמן שי: איזה תרופות נתנו?

איתן כבל: כדי שלא יהיה.

איתן כבל: התייחסנו לזה עד כמה שניתן.

איתן כבל: אתה מוביל את החוק.

נחמן שי: אנחנו בונים פה על איזון עדין.

איתן כבל: הבנו איפה אנחנו עומדים.

איתן כבל: אתה יודע, לפעמים מילים מיותרות.

יעקב פרי: אולי נשמע את משרד המשפטים.

איתן כבל: כן, בבקשה.

<אלידור בליטנר: אני ממשרד המשפטים.

<אלידור בליטנר: דיברתי בהרחבה בדיון הקודם, ולכן לא אחזור על הדברים.

יעקב פרי: אני מצטער שלא היה לי העונג לשמוע אותך.

איתן כבל: או לקרוא את הפרוטוקול.

יעקב פרי: או לקרוא את הפרוטוקול.

יעקב פרי: אני מודה.

<אלידור בליטנר: ההחלטה של ועדת שרים הייתה לתמוך בהצעת החוק כפוף לכמה שינויים מרכזיים.

<אלידור בליטנר: ועדת השרים הציגה שתי חלופות בהחלטה: האחת, לקבוע את מגבלת העלויות הצולבות או לקבוע כללים שיבטיחו שמרב הזיקות של הערוץ לא יהיו לישראל; מכיוון שאם מרב הזיקות של הערוץ הן כן לישראל הרי שלא נכון להבחין בינו לבין משדרי חדשות אחרים, ואז חלים כללי היסוד של רגולצית התקשורת בישראל ובפרט של שידורי החדשות שבאים להבטיח ביזור שליטה; גם כדי להבטיח גיוון בדעות ופלורליזם בשידורים וגם כדי לצמצם את החשש לשוק תקשורת ריכוזי.

<אלידור בליטנר: שוק תקשורת וודאי שוק שידורים ריכוזי תמיד מגביר את החשש ליחסי קח ותן בין השלטון לבין בעלי התקשורת.

<אלידור בליטנר: זה מאוד בגדול, ודיברתי על זה בהרחבה.

יעקב פרי: אחרי שהצלחת לסבך אותי, מה הקו התחתון?

<אלידור בליטנר: אני מחויבת להחלטה של ועדת שרים שמדברת על שתי חלופות: האחת, במגבלת הבעלויות הצולבות, וזאת לעמדת משרד המשפטים האפשרות העדיפה, והחלופה השנייה היא שיובטח בכללים שמרב זיקותיו של הערוץ אינן לישראל.

<אתי בנדלר: אבל זה תנאים מצטברים כאן.

<אתי בנדלר: יש לך גם את (2) וגם את (3) בסעיף קטן (ג) - -

<קריאה: וגם את (1).

יעקב פרי: זאת אומרת זה במצטבר.

<אתי בנדלר: פסקה (2) מדברת על הבעלויות הצולבות, ופסקה (3) מדברת על זיקות מחוץ לישראל.

<אתי בנדלר: זאת אומרת אלה תנאים מצטברים – גם שלא יהיו לו מרב הזיקות לישראל וגם שלא יהיו בעלויות צולבות.

<אלידור בליטנר: אני מחויבת להחלטה של ועדת שרים שמדברת על זה כחלופות.

איתן כבל: תודה, יקירה.

איתן כבל: חברים יקרים, אני רוצה להזכיר לכם את הדברים שכבר אמרנו: עם כל הכבוד, אין לי כוונה לפתוח את העניין הזה.

איתן כבל: הממשלה אמרה את דברה, אני אמרתי את דברי גם בשיחות בארבע עיניים, גם בשש עיניים וגם במליאת הוועדה.

איתן כבל: נחה דעתי, ואני יכול לומר שגם נחה דעתם של חברי הכנסת שסך הכול יש רצון ויש עניין כן עם כל מה שהוצג ש-I24 יתקיים כגוף משדר בחו"ל על כל המשתמע מכך.

עבד אל חכים חאג' יחיא: יש לי שאלה.

עבד אל חכים חאג' יחיא: I24 זה לא רק ערוץ חדשות.

עבד אל חכים חאג' יחיא: זה גם ריאיונות - -

נחמן שי: חדשות וענייני היום.

<חגית ברוק: חדשות ותכניות בענייני היום.

נחמן שי: חדשות ואקטואליה.

עבד אל חכים חאג' יחיא: גם אקטואליה, לא רק חדשות.

עבד אל חכים חאג' יחיא: כי אנחנו מדברים פה על חדשות.

איתן כבל: המהות שלו היא בעיקר - -

יעקב פרי: חדשות ואקטואליה.

איתן כבל: כן, כן.

איתן כבל: זה לא הצד הבעייתי.

איתן כבל: חברים, אני רוצה לסיים פה את הפרשה.

איתן כבל: הסיפור הוא האם היא משדרת פנימה או החוצה.

איתן כבל: זאת המהות המרכזית של הערוץ הזה.

<אתי בנדלר: אני רוצה לוודא שוב כדי שלא יהיו אי הבנות, אלידור, שבסעיף קטן (ג) במקום " למי שיתקיימו נבו כל אלה" ברישא, זה יהיה: "למי שתתקיים בו האמור בפסקה (1) וכן או בפסקה (2) או בפסקה (3)".

<אתי בנדלר: כמובן, אני אכתוב את זה בלשון משפטית.

עבד אל חכים חאג' יחיא: אחד מ-(2) או (3).

נחמן שי: אני רוצה הסבר.

נחמן שי: אני לא מבין את זה.

נחמן שי: למרות שאני יוזם החוק אני רוצה להבין מה המגבלות.

<אלידור בליטנר: מגבלת הבעלויות הצולבות מופיעה רק בפסקה (5), ולעומת זאת פסקה (2) שהתייחסת אליה אומרת: "מתקיים במבקש סעיפים 6כ2(ג)(4)-(6); כאשר הבעלויות הצולבות הן רק ב-(5).

<אלידור בליטנר: כלומר (4) ו-(6) כן רלוונטיים בכל מקרה.

<אתי בנדלר: נכון.

<אתי בנדלר: בסדר.

<אתי בנדלר: הבנתי.

יעקב פרי: בסדר, זה מחזק.

נחמן שי: אני רוצה להבין איך פתרנו את זה.

איתן כבל: אין בעיה.

נחמן שי: כדי שלא נשאיר את זה בוואקום אני רוצה להבין.

יעקב פרי: לא נצביע עד שלא תבין.

נחמן שי: בהחלט לא.

נחמן שי: אחרת אני אצביע נגד.

<אתי בנדלר: אביטל מעירה את תשומת לבי שאותה פסקה (5) בסעיף 6כ2(ג) לא יכולה להיות חליפית לפסקה (3) כי פסקה רוצים שיהיה בכל מקרה, נדמה לי.

<אתי בנדלר: נכון?

<אתי בנדלר: שהזיקות לא יהיו לישראל.

<חגית ברוק: גם בפסקה (5) שמוחלת יש עוד מגבלות שאותן כן היינו רוצים להותיר.

<אתי בנדלר: אז אולי תבהירו מה אתם מציעים שיחול בסופו של דבר.

יעקב פרי: תהיי קצת יותר ספציפית כי אנחנו מסתכלים גם על חוק התקשורת וגם על הצעת החוק של נחמן.

יעקב פרי: אנחנו רוצים שתגידי לנו מה מתוך חוק התקשורת יופיע בהצעת החוק של נחמן.

<חגית ברוק: בנוסח שאנחנו מציעים עכשיו כל פסקה (5) מוחלת במלואה.

יעקב פרי: בחוק התקשורת?

<חגית ברוק: כן.

<חגית ברוק: 6כ2(ג)(5) מוחלת במלואה.

יעקב פרי: הבנתי.

<אלידור בליטנר: ככל שהוועדה תחליט שלא לכלול את מגבלת הבעלויות הצולבות במלואה זה אומר שפסקה (5) לא צריכה להופיע בהצעת החוק.

איתן כבל: אנחנו דיברנו לא להחיל אותה במלואה.

<אלידור בליטנר: אז אני מסבירה שאם זאת תהיה ההחלטה של הוועדה פשוט צריך בפסקה (2) להיות כתוב, במקום: "מתקיים במבקש סעיפים 6כ2(ג)(4)-(6)", יהיה כתוב: 6כ2(ג)(4) ו-(6).

איתן כבל: זה גם מה שסיכמנו.

יעקב פרי: זה יכול לפתור את העניין.

איתן כבל: חברים, זה בדיוק מה שסיכמנו בדיון הקודם.

<קריאה: זה הסרת הסעיף שמתייחס לבעלויות הצולבות.

נחמן שי: אני רוצה להבין איך עניין הבעלויות הצולבות מסתדר.

נחמן שי: יש פה משחק שאני רוצה להבין אותו.

נחמן שי: היא קוראת את החלטת הממשלה, והיא קוראת את המשרד, והיא עוצמת עיניים לגבי ההמשך?

איתן כבל: היא לא עוצמת.

נחמן שי: לא?

נחמן שי: איך אנחנו הסתרנו את זה?

<אתי בנדלר: אני תכף אומר מה התקבל בסוף - -

איתן כבל: איך סודר העניין.

<אתי בנדלר: כן.

<אתי בנדלר: אני רק מבקשת, חגית ואלידור, את התייחסותכן.

<אתי בנדלר: אם משמיטים את ההתייחסות לפסקה (5) שעניינה בעלויות צולבות, ועדיין רוצים לוודא שמערכת החדשות הזאת תהיה עצמאית ולא תושפע מהדעות של בעל הזיכיון במקרה הזה או בעל הרישיון - -

נחמן שי: שיקולים זרים.

<אתי בנדלר: - - אז אכן יש סעיף קטן (ה) שחל לגבי מפיק חדשות עצמאי ומוחל כאן בשינויים המחויבים, "יקיים שידורי חדשות מדויקים, מהימנים ומאוזנים, ולא יבוטאו בהם עמדותיהם ודעותיהם הפרטיות של מנהליו, עובדיו או בעל מניותיו או של מנהלי בעל רישיון עובדיו או בעלי מניותיו אם לא ראוי לחייב את המועצה במקרה הזה לקבוע כללים כדי להבטיח את הדברים האלה".

<אוריאל בובלי: זה בדיוק מה שנקבע בדיוק בוועדת השרים.

<אוריאל בובלי: בוועדת השרים נקבעו שתי חלופות.

<אוריאל בובלי: החלופה הראשונה זה בדיוק מה שאמרת כרגע; החלופה השנייה הייתה בנוגע לבעלויות צולבות, ולצערי הרב, חיברו בין שתי החלופות ועשו מצטבר.

יעקב פרי: נכון מאוד.

<אתי בנדלר: אתה מדבר על כללים לעניין הזיקות.

<אוריאל בובלי: כן.

<אתי בנדלר: אני כרגע מדברת על העצמאות המערכתית.

<אלידור בליטנר: אני בעד.

<אלידור בליטנר: אני כמובן לא חושבת שיש חלופה מלאה ושלמה למגבלות הבעלויות הצולבות, אבל כמובן, כל מה שניתן אנחנו בעד.

<אתי בנדלר: אני מסכימה אתך, ואין טעם לחזור על מה שאמרנו בישיבה הקודמת בדבר החשיבות של מניעת בעלויות צולבות.

<אתי בנדלר: אבל כיוון שזאת הייתה ההחלטה וחברי הכנסת רוצים לפעול בהתאם אז צריכים לראות איך - - -

עבד אל חכים חאג' יחיא: יש לי שאלה ל-(3).

נחמן שי: אז מה התשובה?

<אתי בנדלר: הייתי רוצה שיונתן יענה על השאלה של העצמאות המערכתית.

<יונתן ביסקי: בוקר טוב, אני מנהל תחום בכיר, המועצה לשידורי כבלים ושידורי לוויין.

<יונתן ביסקי: אני מזכיר שאמרתי בדיון הקודם שיושבת-ראש המועצה מאמינה שמי שצריך לאסדר את הערוץ זאת המועצה לשידורי כבלים בכללים שהיא תתקין לאור הניסיון שיש לה בתחום.

<יונתן ביסקי: אנחנו מאסדרים חמש עשרה שנה את חברת החדשות של ערוץ 9.

<יונתן ביסקי: עברנו עכשיו תהליך מאוד מקיף ומעמיק לאפשר לערוץ 20 לשדר שידורי חדשות.

<יונתן ביסקי: ברור – מיותר לציין – שכל חברת חדשות שנאסדר תהיה כפופה למגבלות ולתנאים הקיימים בחוק התקשורת.

<יונתן ביסקי: ככה שאני לא מבין את החשש.

<אתי בנדלר: לעניין סעיף קט (ה) האם הוא יחייב אתכם לקבוע כללים כדי להבטיח את העצמאות המערכתית של אותו משדר?

<יונתן ביסקי: לדעתי, זה מיותר כי בוודאי שכל הכללים שהמועצה תקבע יכללו גם את העניין המערכתי וגם את הזיקות שיקבעו שהערוץ הוא אכן ערוץ חדשות בינלאומי שמיועד החוצה.

<אתי בנדלר: אין היום חובה לקבוע כללים בעניין הזה.

<אתי בנדלר: אז תרצו – תקבעו, לא תרצו – לא תקבעו.

איתן כבל: חברים, אני רוצה לסכם.

עבד אל חכים חאג' יחיא: לפני הסיכום.

איתן כבל: לא, אני מדבר על העניין הזה.

איתן כבל: אתי, אני מבין מה שאת אומרת, אני מבין מה שאתה אומר.

יעקב פרי: די, נמאס, מה שנקרא.

איתן כבל: הסעיף הזה יתוסף.

איתן כבל: אם ממילא אתם עושים אותו אז "טובו אוהליך"; אם לא אז - -

<אתי בנדלר: אז נחייב כדין.

איתן כבל: כן.

איתן כבל: זה לא סעיף שמשנה את מערכת חייה של המועצה מחד, ומצד שני לא משנה את האופי שאתם מתכוונים לפעול בהתאם לו.

נחמן שי: השאלה שנשארה פתוחה, ואני חייב לקבל עליה תשובה אף על פי שכל האהבה שלי נתונה לחוק הזה – איך אני מבטיח שבעלי הערוץ לא יתערבו בתכנים?

<אתי בנדלר: על זה בדיוק דיברתי – לחייב אותם לקבוע כללים לפני מתן הרישיון.

<אתי בנדלר: זאת אומרת לא יינתן רישיון, אלא אם כן - - -

<יונתן ביסקי: ודאי שלא יינתן הרישיון לפני שייכתב הרישיון והכללים בתוכו.

<אתי בנדלר: הכללים הם לא ברישיון.

<אתי בנדלר: הכללים זה כללים.

<יונתן ביסקי: לא יינתן לערוץ רישיון לפני שייכתבו הכללים הרלוונטיים.

<אתי בנדלר: אדוני רוצה להגביל את המועצה בפרק הזמן לקביעת כללים?

יעקב פרי: רצוי מאוד.

<יונתן ביסקי: אנחנו מבקשים לא להגביל.

איתן כבל: תגיד כמה זה בדרך כלל.

<יונתן ביסקי: אנחנו נמצאים כבר זמן ארוך במחסור משווע של כוח אדם ומשאבים, כמו שאדוני היושב-ראש יודע היטב, ואני מבקש להשאיר את משך הזמן לשיקול יושבת-ראש המועצה, לפי המשאבים שלנו.

איתן כבל: רגע.

איתן כבל: סליחה.

איתן כבל: תסלח לי, אתה עושה פה מעשה לא הוגן, ואני לא רוצה להגיד "לא הגון".

איתן כבל: אתם כל הזמן מבקשים שנטיל לפתחיכם מטלות – שלא נזכיר כאן דיונים קודמים.

איתן כבל: אחר כך אחרי שאני בא ואמרתי, בסדר גמור, ואני רוצה לקבל ממך אתה אומר לי "שתו לי, אכלו לי".

<יונתן ביסקי: לא, אני אומר, תעבירו את החוק בלי לקבוע בחוק את לוחות הזמנים.

עבד אל חכים חאג' יחיא: הוא רוצה את החוק, אבל לא להפעיל אותו.

איתן כבל: אני לא חברת כוח אדם, ואין לי פרורגטיבה להוסיף לכם כוח אדם.

נחמן שי: - - - כוח אדם.

עבד אל חכים חאג' יחיא: הוא רוצה לאשר את החוק, אבל לא להפעיל אותו.

<יונתן ביסקי: לא נכון.

<יונתן ביסקי: אני מבקש לא לקבוע בחוק לוחות זמנים.

איתן כבל: כיוון ששנינו מתנהלים מול הממשלה, ובסוף אתה גוף ממשלתי אני לא מוכן שאנחנו נמצא את עצמנו שאתה מעכב את הכללים עד שיבוא אגף כוח אדם, ותגיד לו, אין לי כללים.

נחמן שי: אבל כאן נקבע לוח זמנים.

איתן כבל: - - - הוא יגיד לי, עד שלא יהיו לי עוד שני תקנים אני לא - - -

<יונתן ביסקי: אין לי שום כוונה לתקוע את זה או לעכב את זה בכוונה.

<יונתן ביסקי: אני רק מבקש שזה יישאר לשיקול שלנו.

איתן כבל: אתה מוערך על-ידי, ונמצא פה לא בפעם הראשונה, אבל עשה לי טובה – אם היית המנכ"ל או היושב-ראש הייתי אומר דברים קצת יותר חריפים.

איתן כבל: אל תיטול על עצמך אחריות שאיננה נתונה לך.

איתן כבל: אתה יועץ משפטי - -

נחמן שי: הוא רוצה ההפך – לא ליטול.

איתן כבל: לא.

איתן כבל: הוא רוצה את כל העוגה.

נחמן שי: כן.

נחמן שי: קודם כול הוא רוצה את זה במועצת הכבלים, ואז הוא אומר לנו, אנחנו לא יכולים.

<יונתן ביסקי: אתה רוצה להעביר את זה לרשות השנייה?

נחמן שי: זה להחזיק את המקל משני הקצוות.

איתן כבל: יונתן, כיוון שאני לא רוצה לייצר מצב שאנחנו מברכים, ואחר כך נתחיל לרדוף אחרי הזנב של עצמנו מתי זה יאושר כמו הרבה מן החוקים שאנחנו מחפשים - - -

יעקב פרי: מה שנקרא, כנהוג.

איתן כבל: כנהוג במחוזותינו.

איתן כבל: אני לא מוכן לזה.

נחמן שי: לא, זה לא יקרה.

איתן כבל: מבקש שגם תהיה מגבלה של זמן.

איתן כבל: כלומר שייכתבו הכללים, ויתאפשר לתת להם את הרישיון לשדר.

איתן כבל: אנחנו לא נעכב את זה.

איתן כבל: כי כל עוד הדברים היו באוויר שיחקנו.

איתן כבל: ברגע שיש חוק הם כבר תקועים, הם לא יכולים לפעול עד שאין להם הכללים.

איתן כבל: אז אני לא רוצה לייצר את המצב הזה.

יוסי יונה: אז תציע דד-ליין.

איתן כבל: כן.

איתן כבל: כמה להערכתכם?

<יונתן ביסקי: 90 יום לפחות.

<אביטל סומפולינסקי: אבל זה נכון גם לגבי הכללים של הזיקות.

<אביטל סומפולינסקי: גם הכללים של מרב הזיקות צריכים להיות.

איתן כבל: הכול.

יעקב פרי: מה שנקרא – 90 יום, הכול כלול.

נחמן שי: זה אומר שהתחולה של החוק הזה תהיה בעוד שלושה חודשים.

עבד אל חכים חאג' יחיא: אבל יש לי הערה בעניין הניסוח.

עבד אל חכים חאג' יחיא: ב-(3) אני רואה שזה פתוח בסוף: "המועצה תקבע כללים לעניין זה תוך מגמה להבטיח שמרב זיקותיו של המבקש אינן לישראל".

עבד אל חכים חאג' יחיא: "מגמה", "רוב" - הניסוח הזה פתוח מדי.

איתן כבל: אני אגיד לך מה העניין שהתכוונו כאן אליו, לדעתי.

איתן כבל: למשל, יש תכניות שנרכשו מערוצים ישראליים – תקנו אותי אם אני טועה; שאמנם השידור הוא חיצוני, אבל הזיקה של התכנית היא מישראל, מערוץ 2 - -

נחמן שי: מה הבעיה עם זה?

איתן כבל: לא, אני עונה לו - -

עבד אל חכים חאג' יחיא: "מגמה", "זיקה", "רוב" – הניסוח הזה פתוח.

יוסי יונה: הוא רוצה ניסוח יותר חד-משמעי.

עבד אל חכים חאג' יחיא: לא פתוח מדי לפרשנויות.

עבד אל חכים חאג' יחיא: המגמה שלנו היא לא להשאיר הרבה דברים פתוחים בחקיקה שאנחנו עושים פה.

יעקב פרי: העברית שלך השתפרה.

עבד אל חכים חאג' יחיא: מאז שישבתי לידך.

עבד אל חכים חאג' יחיא: ניסיתי ללמוד קצת ערבית, לא הצלחתי.

<לאה ורון: מה עם ללמד?

עבד אל חכים חאג' יחיא: ללמד אותו?

<לאה ורון: אותנו.

איתן כבל: אני רוצה לנצל את ההזדמנות.

איתן כבל: נמצאת אתנו כאן אפי חנוכה, אחותה של ד"ר עדית חנוכה מצוות ועדת הכלכלה.

איתן כבל: היא אורחת כאן מארצות-הברית.

איתן כבל: אפי וגלית קסל, שיהיה לכם יום נפלא ותיהנו כאן בדיונים בכנסת, משכן הדמוקרטיה של ישראל.

איתן כבל: אני חוזר, ברשותכם, לתוך התהליך עצמו, ואני רוצה להסביר.

איתן כבל: אני מאוד מפחד מקביעת כללים נוקשים שבסוף חוזרים כבומרנג.

איתן כבל: נקודת המוצא המרכזית המתקיימת כאן היא שניסינו לרפא את עניין הבעלויות הצולבות שזה עניין אחד, ומצד שני שהשידור הוא החוצה ולא פנימה.

איתן כבל: אם אני כבר נכנס לגבי תכנים ומתחיל לדקדק יתר על המידה ולא מאפשר להם את חופש הפעולה אני יכול למצוא את עצמי בא לברך אבל מוצא את עצמי מקלל.

איתן כבל: לכן כל עוד שני האדנים המרכזיים האלה של שידור מישראל מצד אחד, ומצד שני, עד כמה שניתן הצלחנו לתת קצת תרופות לעניין הבעלויות הצולבות וגם חופש העיתונות בתוספת שהוועדה קבעה את סעיף (ה) לעניין העצמאות המערכתית אני חושב שזה תפסת מרובה לא תפסת.

איתן כבל: אני אומר לך את זה, חאג'.

איתן כבל: אני רוצה שניזהר בעניין הזה.

עבד אל חכים חאג' יחיא: זה פתוח מדי.

יעקב פרי: אבל הוא אומר שהוא רוצה שזה יהיה פתוח.

עבד אל חכים חאג' יחיא: הבנתי שהוא רוצה אבל אני לא מסכים.

יעקב פרי: מה היית כותב?

איתן כבל: בוא תגיד לי מה מפריע לך.

עבד אל חכים חאג' יחיא: אלה שני דברים פתוחים – "מגמה" ו"מרב".

עבד אל חכים חאג' יחיא: מה זה "מרב"?

עבד אל חכים חאג' יחיא: כמה אחוזים?

<אתי בנדלר: אתה לא יכול למדוד דבר כזה בצורה מדויקת.

עבד אל חכים חאג' יחיא: בדיוק.

עבד אל חכים חאג' יחיא: אני אומר שגם "מגמה" וגם "מרב" הם שני דברים שפתוחים לפרשנויות.

איתן כבל: כיוון שאנחנו מביאים את זה עכשיו רק לקריאה ראשונה אני מציע שגברתי היועצת המשפטית וחגית, שלסעיף (3) שהעלה חבר הכנסת חאג' יחיא לגבי "מגמה" ו"מרב", שיהיה לזה ניסוח יותר מהודק, ופחות משוחרר מדי.

נחמן שי: על המילה "זיקה"?

איתן כבל: - - -

יוסי יונה: אדוני היושב-ראש, בסעיף זה אם היה כתוב במקום "תקבע כללים לעניין זה כדי להבטיח מרב זיקותיו" – ואז "מגמה" הלכה.

איתן כבל: חאג', אני מבין מה שאתה אומר - -

עבד אל חכים חאג' יחיא: - - -

איתן כבל: יש לכם בעיה עם הניסוח הזה?

<חגית ברוק: ההצעה של חבר הכנסת יונה מקובלת.

<אתי בנדלר: - - - "כדי להבטיח".

<אוריאל בובלי: ממילא המועצה תקבע בסוף.

<אתי בנדלר: אני רוצה לומר כמה דברים.

<אתי בנדלר: ראשית, בפסקה (3) אומרים שהתנאים שצריכים להתקיים הם ששידורי משדר ערוץ החדשות הבינלאומי מיועדים בעיקרם לשידור מחוץ לישראל.

<אתי בנדלר: אלה דברים קצת מיותרים כי ההגדרה של משדר ערוץ חדשות בינלאומי זה מי שמשדר ערוץ חדשות לתכניות בענייני היום המיועדות לשידור לציבור.

<אתי בנדלר: אני אמצא את הדרך, אדוני, אינני יודעת איך.

<אתי בנדלר: אבל חלק מהאמור היום בפסקה (3) יבוא בכלל להגדרה של משדר בערוץ בינלאומי, וכאן יישאר הנושא של הסמכת המועצה לקבוע כללים.

<אלידור בליטנר: ושהמועצה, כמובן, תבדוק אם מתקיימים התנאים בהגדרה.

<אתי בנדלר: בדיוק כך.

יעקב פרי: זה רעיון טוב.

<אתי בנדלר: דבר שני, המועצה תהיה חייבת לקבוע כללים בשני נושאים: א', העצמאות המערכתית או כדי להגדיר את זה בצורה יותר ברורה, להבטיח שלבעלי המניות או השליטה או בעלי עניין בערוץ הזה, הדעות שלהם לא יופנמו לתוך החדשות או תכניות בענייני היום.

<אתי בנדלר: הנושא השני הוא כללים לנושא של מרב הזיקות מחוץ לישראל.

<אתי בנדלר: לא יינתן רישיון לפני שייקבעו אותם הכללים בשני הנושאים.

<אתי בנדלר: הכללים האלה ייקבעו בתוך שלושה חודשים ממועד פרסום החוק.

<אתי בנדלר: אלה השינויים.

נחמן שי: ומתי הערוץ יוכל לשדר?

נחמן שי: אחרי שהכללים יהיו - -

<אתי בנדלר: אני מאמינה שהוא יקבל רישיון.

<אתי בנדלר: רישיון לא יינתן אלא אם - - -

<אוריאל בובלי: אני רק רוצה להבין, לפי ההצעה הנוכחית, פסקה (5) יורדת, נכון?

<אתי בנדלר: כן.

איתן כבל: תודה רבה.

איתן כבל: אנחנו נצביע.

<אתי בנדלר: מדובר בסעיף (ג) עם כל השינויים שדיברנו עליהם.

איתן כבל: תודה.

איתן כבל: מי בעד?

איתן כבל: ירים את ידו.

איתן כבל: בעד סעיף (ג) – רוב

איתן כבל: נמנעים – נגד

איתן כבל: סעיף (ג) אושר.

<לאה ורון: חבר הכנסת נחמן שי מצביע במקום חברת הכנסת איילת נחמיאס ורבין.

<חגית ברוק: הרישיון נוגד את טובת הציבור, סיכון לביטחון המדינה.

<חגית ברוק: מדובר במפלגה או בנציגות של מפלגה.

<חגית ברוק: זאת אומרת דברים במישור הזה.

<חגית ברוק: ויחול סעיף (ד)(2): "המועצה תנמק בכתב את החלטתה שלא לתת רישיון" מאחד הטעמים הללו.

איתן כבל: אוקיי.

<חגית ברוק: יקיים שידורי חדשות מהימנים ומדויקים.

<חגית ברוק: זה דברים במישור של איכות התוכן.

<אביטל סומפולינסקי: נכון.

<אביטל סומפולינסקי: לכן זה (ה) ו-(ז).

יעקב פרי: אז זה לא כולל את (ה)?

<חגית ברוק: אנחנו מחילים את סעיף (ה) שב-6כ2 בחוק התקשורת.

<חגית ברוק: זה הסעיף שמחייב את משדר ערוץ החדשות הבינלאומי לקיים שידורי חדשות מהימנים, מדויקים וכו' - -

<אתי בנדלר: זה אותו סעיף קטן שדיברנו עליו שכבר הסכמנו שהוא יוחל ולעניינו ייקבעו כללים.

יעקב פרי: אה, הוא עובר ישר ל-(ז) כי ב-(ו) אני רואה שהכול פקע.

יעקב פרי: רק רציתי לוודא את זה.

<אביטל סומפולינסקי: (ו) לא פקע.

<אביטל סומפולינסקי: הסמכות הכללית להתקין תקנות אתם לא מחילים?

<אלידור בליטנר: יש סעיף נפרד לזה בסעיף קטן (ז).

<אביטל סומפולינסקי: אה, אוקיי.

<חגית ברוק: סעיף קטן (ז) שמדבר על איסור העברה, שעבוד או עיקול, איסור פרסומות, שידורים אסורים – זה כללי רגולציה די רוחביים שחלים בתחום השידורים.

<חגית ברוק: אין פה משהו מיוחד.

<חגית ברוק: אלה סמכויות פיקוח בשביל המועצה.

איתן כבל: בבקשה, אוריאל.

<דיאנה מגנאג'י: כל פרסומות לא לוקליות שיש להן עניין בפריסה הבינלאומיות.

נחמן שי: הפרסומות האלה ישודרו גם בתוך מדינת ישראל?

נחמן שי: זה הערוץ.

<יונתן ביסקי: בערוצי החדשות הבינלאומיים שאינם ישראליים שעוברים בכבלים ובלוויין יש פרסומות שלא מיועדות לקהל הישראלי.

<יונתן ביסקי: למשל, חברת התעופה "אמירייטס" או "קטאר איירוויז", והן משודרות בכבלים ובלוויין; וזה בסדר מבחינת הרישיונות שלהם.

<יונתן ביסקי: כך שככל שהפרסומות לא מיועדות באופן ברור לקהל הישראלי אני חושב שזה יכול לעבור.

יעקב פרי: אתה אומר במילים פשוטות ש"אוסם" או "תלמה" לא יוכלו לפרסם.

<אתי בנדלר: אני חושבת שכשהם יקבעו את הכללים כמה - - - זיקה לישראל, הם יתייחסו גם לנושא של הפרסומות.

<אוריאל בובלי: ואנחנו נתייחס לזה בכללים.

יעקב פרי: אלו פרסומות.

איתן כבל: לא, זאת שאלה - - -

נחמן שי: למשל, לסלקום אי אפשר לעשות כי זאת חברה ישראלית מובהקת במדינת ישראל.

עבד אל חכים חאג' יחיא: חברות עולמיות שיכולות לתת גם שירות בארץ.

איתן כבל: אנחנו הסמכנו את מועצת הכבלים והלוויין.

איתן כבל: אל תדאגו, כיוון שאנחנו לא היחידים שנראה את הדברים אם הם ינסו לקבוע כללים אחרים כולם יתנפלו עליהם.

איתן כבל: לגילוי נאות, איתן ברושי, באיזה דיון שמתי אותו בהצבעה במקומך.

איתן כבל: זה מקובל עליך?

איתן ברושי: קודם כול מחזקים את היושב-ראש.

עבד אל חכים חאג' יחיא: אם זה כבר עבר, זה בסדר, אבל תלמד להבא.

איתן כבל: אני מבקש להצביע על סעיפים (ד), (ה), (ו)

איתן כבל: בעד סעיפים (ד), (ה), (ו) – רוב

איתן כבל: נמנעים – אין

איתן כבל: הסעיפים אושרו.

<חגית ברוק: כאן אנחנו מחילים את אותן הוראות לעניין בעל רישיון כללי לשידורי לוויין.

<חגית ברוק: כלומר גם בחברת הלוויין תהיה אפשרות להעלות משדר ערוץ חדשות בינלאומי.

נחמן שי: בהחלט.

נחמן שי: אנחנו לא סוגרים את השוק.

איתן כבל: ברור.

נחמן שי: אגב, הוט יוכלו להציע את זה גם ליס.

נחמן שי: סיכמנו, נכון?

נחמן שי: אתם יכולים להציע?

איתן כבל: ודאי.

איתן כבל: הם לא יכולים למנוע את זה.

איתן כבל: ברור.

נחמן שי: הם יכולים.

איתן כבל: מי בעד סעיף 2?

איתן כבל: מי נגד?

איתן כבל: מי נמנע?

איתן כבל: בעד סעיף 2 – רוב

איתן כבל: נמנעים – אין

איתן כבל: סעיף 2 אושר.

<חגית ברוק: זה גם היה אחד התנאים לתמיכת הממשלה בהצעת החוק בוועדת השרים לענייני חקיקה.

<חגית ברוק: אנחנו בעצם מוסיפים את "משדר ערוץ חדשות בינלאומי" לרשימת גורמים בעלי השפעה בתחום התקשורת.

איתן כבל: בסדר גמור.

איתן כבל: מי בעד?

איתן כבל: מי נגד?

איתן כבל: בעד סעיף 3 – רוב

איתן כבל: נמנעים – אין

איתן כבל: סעיף 3 אושר.

<לאה ורון: אסף וסרצוג, רכז התקשורת באגף התקציבים באוצר, מוסר כי הצעת החוק אינה כרוכה בעלות.

איתן כבל: עלא כיפאק.

יעקב פרי: זה הם אוהבים.

יוסי יונה: כן, הם מתים על החוקים האלה.

נחמן שי: אבל לא אמורות להיות הכנסות מהערוץ הזה.

איתן כבל: כיוון שאנחנו סיימנו את ההקראה, ומכאן זה עולה למליאה לקריאה ראשונה וחזרה לוועדה, אני רק מבקש ורוצה לעשות שיסתיים התהליך.

<אתי בנדלר: אני לא יודעת, אדוני.

<אתי בנדלר: אני כבר אומרת לאדוני שיש תור מאוד גדול אצל הממונה על נוסח החוק.

<אתי בנדלר: אנחנו מנסים לקבוע תור.

<אתי בנדלר: אני לא בכדי אמרתי שהצעות חדשות שיונחו אני לא - -

נחמן שי: לפני הפגרה אנחנו רוצים את זה.

<אתי בנדלר: במקרה הטוב זה יפורסם לקריאה ראשונה.

<אתי בנדלר: אני לא מאמינה שנספיק לטפל בזה גם לקריאה שנייה ושלישית.

<אתי בנדלר: יש תור כמעט עד סוף הכנס לקביעת ישיבות אצל הממונה על נוסח החוק.

איתן כבל: כיוון שסיימנו את התהליך, ואין תוספות זה יעבור לקריאה ראשונה, ואז נחזור לפה כשזה טכני לחלוטין.

איתן כבל: אז בואו נעשה כל מאמץ.

איתן כבל: נצליח – נצליח.

נחמן שי: במי זה תלוי?

נחמן שי: האם בינתיים אפשר שמועצת הכבלים תתחיל לעבוד על 90 יום האלה?

נחמן שי: אפשר להניח שהחוק הזה יתקדם - -

יעקב פרי: לא.

יעקב פרי: 90 יום מיום תחולתו של החוק.

<שכיב שנאן: לא חייב להיות.

נחמן שי: אבל אני מצפה - -

<שכיב שנאן: זה לא חייב להיות 90 יום מיום תחולתו של החוק.

יוסי יונה: זה רק רצון טוב.

איתן כבל: זה עד 90 יום.

נחמן שי: בוא נשמע אותך.

<יונתן ביסקי: בגלל העיכוב בשנה שעברה של החוק לעניין ערוץ הכנסת אני מזכיר לכם שעד היום האחרון של מושב הקיץ אנחנו עושים כרגע את מכרז הכנסת בלוחות זמנים מאוד דחוקים.

<יונתן ביסקי: לכן בשבועות הקרובים קשה לי לראות שאנחנו נוכל להתפנות לזה.

איתן כבל: אני פונה אליכם ומבקש שתעשו את המאמץ.

נחמן שי: איתן, אני יכול להגיד כמה מילים לסיום?

<אתי בנדלר: יש הערה חשובה לגברת ברוק בקשר להחלטה להשמיט את כל פסקה 5 שמדברת על בעלויות צולבות.

<חגית ברוק: החשש מרגע שהורדנו את כל סעיף 5 – שאמנם היועצת המשפטית של הוועדה הציעה את חלופת קביעת הכללים של המועצה שאכן נותנת מענה במישורים מסוימים של התערבות בעלי המניות בתוכן, ונותנת מענה כלשהו לסוגיה הזאת.

<חגית ברוק: אבל לדעתי, יש אפשרות להותיר את חלק מהמגבלות הקיימות היום בחוק לעניין בעל זיכיון לשידורי טלוויזיה שמחזיקים בעלי זיכיונות, בעלי רישיונות לשידורי טלוויזיה לפי חוק הרשות השנייה בחברת חדשות, ועיתון יומי שמחזיק בגוף חדשותי מאוד משמעותי.

<חגית ברוק: יכול להיות שלעניינם יש היגיון להותיר את מגבלת הבעלויות הצולבות.

<אתי בנדלר: במילים אחרות הגברת ברוק אומרת שהפסקה הזאת כוללת כל מיני גופים שיש איסור בעלויות צולבות איתם, לרבות כאלה שיש להן מערכות חדשות כמו למשל לבעלי הזיכיונות בערוץ 2 או בעלי הרישיונות שיהיו בעתיד שיש להם חברות חדשות או עיתון יומי נפוץ שמדווח חדשות או יש לו מערכות חדשות.

<אתי בנדלר: ואז היא אומרת שיש אולי בכל זאת מקום להבחין ביניהם לבין הוט או יס לבין בעל רישיון לשידורי כבלים או בעל שידורי לוויין שאין להם מערכות חדשות, כי אסור להם לשדר חדשות ארציות.

<אתי בנדלר: לכן אולי לא היה מקום להשבתה גורפת של כל פסקה (5).

<אתי בנדלר: כיוון שהוועדה כבר החליטה על זה אני מבקשת את אישורכם להתייחס לזה בדברי ההסבר ,כך שאכתוב שבעת הכנת החוק לקריאה שנייה ושלישית הוועדה תדון האם יש להחיל חלק מהמגבלות בעניין בעלויות צולבות לפי פסקה (5) גם על משדר חדשות בינלאומי.

נחמן שי: פרקטית עיתון יוכל עכשיו גם להפעיל ערוץ חדשות בינלאומי שישודר לתוך מדינת ישראל.

נחמן שי: זה נוגד מאוד את הכוונה שלנו לבעלויות ול - - -

<אתי בנדלר: שהוועדה תחשוב על זה לאחר מכן ככל שלאותו גוף יש מערכת חדשות שלו.

איתן כבל: לא רצינו למוטט לגמרי את הבעלויות הצולבות.

<אתי בנדלר: כרגע הוועדה החליטה על כך שפסקה (5) כולה בחו"ל, אבל אנחנו נתייחס לזה בדברי ההסבר.

<אתי בנדלר: האם הוועדה מאשרת?

נחמן שי: כן, זאת נקודה של טעם.

נחמן שי: אנחנו לא ויתרנו על עניין המגבלות על בעלויות הצולבות במדינת ישראל שהיא קטנה, צפופה וצריך מאוד להיזהר מבעלויות צולבות.

איתן כבל: תודה.

נחמן שי: אני רק רוצה להודות ליושב-ראש, לצוות הוועדה ולחברים שאנחנו מתקדמים.

נחמן שי: אני מבקש מאוד שנעשה מאמץ מיוחד שנסיים את זה.

נחמן שי: אני מאמין בצורך שבעיני הולך וגדל של ערוץ שמשדר בשפות האלה לטובת אזרחי מדינת ישראל שדוברים את השפות האלה וגם הקהילה הבינלאומית.

נחמן שי: ככל שערוץ כזה, ובעתיד, ערוצים אחרים יקבלו תהודה או תפוצה זה ישרת את כולנו כמדינה וכחברה, בהנחה שהערוץ ישדר על-פי עקרונות עיתונאיים ועצמאיים שהדגשנו אותם גם בדיון היום.

נחמן שי: אני מודה לכל החברים שמסייעים במשימה הזאת שמחכה על השולחן שלנו הרבה שנים – לא יום ולא יומיים.

נחמן שי: תודה רבה.

איתן כבל: תודה רבה.

איתן כבל: הישיבה נעולה.